ศูนย์ประชุมและแสดงสินค้านานาชาติเชียงใหม่

ศูนย์ประชุมและแสดงสินค้านานาชาติเชียงใหม่ หรือชื่ออย่างเป็นทางการคือ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 เป็นศูนย์ประชุมและนิทรรศการขนาดใหญ่ในจังหวัดเชียงใหม่ และเป็นศูนย์ประชุมที่มีขนาดใหญ่ที่สุดนอกเขตกรุงเทพมหานครและปริมณฑล ศูนย์ประชุมฯตั้งอยู่บนที่ดิน 326 ไร่ ณ ตำบลช้างเผือก อำเภอเมืองเชียงใหม่ บริเวณทิศใต้ของสนามกีฬาสมโภชเชียงใหม่ 700 ปี ก่อสร้างขึ้นด้วยงบประมาณ 3,024 ล้านบาท และเปิดใช้เมื่อ 26 เมษายน พ.ศ. 2556 ในระยะเริ่มแรกอยู่ภายใต้การดูแลของสำนักงานปลัดกระทรวงการท่องเที่ยวและกีฬา ต่อมาได้โอนมาอยู่ภายใต้ความดูแลของสำนักงานพัฒนาพิงคนคร (องค์การมหาชน) และบริษัท ธนารักษ์พัฒนาสินทรัพย์ จำกัด ตามลำดับ ข้อมูลทั่วไป พื้นที่ส่วนหลักภายในศูนย์ประชุมและการแสดงสินค้านานาชาติ จังหวัดเชียงใหม่ แบ่งออกเป็น โถงต้อนรับ นิทรรศการ โถงนิทรรศการ (11,340 ม2) ลานนิทรรศการกลางแจ้ง (7,443 ม2) ห้องประชุมย่อย ความจุ 100, 150, 300 และ 750 ที่นั่ง อาคาร รวงผึ้ง อาคารภัตตาคารและศูนย์อาหาร การใช้งานที่สำคัญ 14 – 20 พฤษภาคม พ.ศ. 2556 : การประชุมระดับผู้นำด้านน้ำแห่งภูมิภาคเอเชีย-แปซิฟิก ครั้งที่ 2 (อังกฤษ: Asia-Pacific Water Summit : APWS) 12 – 28 สิงหาคม พ.ศ. 2557 : มหกรรมวิทยาศาสตร์และเทคโนโลยีแห่งชาติ 2557 29 กรกฎาคม พ.ศ. 2559 : พิธีปิดกีฬาโรงเรียนอาเซียน ครั้งที่ 8 13 ธันวาคม พ.ศ. 2563 : การประกวดนางสาวไทย 2563 รอบตัดสิน 13 กรกฎาคม พ.ศ. 2568 : โครงการ “ปูทาง..สู่การตื่นรู้ ธรรมนาวา วัง” (ภาคประชาชน) รุ่นที่ 4 22 - 27 สิงหาคม พ.ศ. 2568 : การแข่งขันวอลเลย์บอลหญิงชิงแชมป์โลก 2025 รอบคัดเลือกกลุ่มซี และกลุ่มเอฟ งาน Lanna Expo เป็นประจำทุกปี การใช้งานในสถานการณ์การระบาดทั่วของโควิด-19 คณะกรรมการโรคติดต่อจังหวัดเชียงใหม่ มีมติให้จัดตั้ง "โรงพยาบาลสนาม จังหวัดเชียงใหม่" ภายในศูนย์ประชุมและแสดงสินค้านานาชาติ ซึ่งเปิดรับผู้ป่วยเข้ารับการรักษาตั้งแต่วันที่ 9 เมษายน 2564 เนื่องจากการระบาดของโควิด-19 มีการเพิ่มของผู้ติดเชื้อเป็นจำนวนมาก ทำให้โรงพยาบาลในจังหวัดไม่มีห้องความดันลบเพียงพอที่จะรองรับ เบื้องต้นมีเตียงรับผู้ป่วยในโถงแรกจำนวน 252 เตียง และเตรียมขยายเพิ่มเติมอีกหนึ่งห้อง จำนวนประมาณ 500 เตียง โดยพื้นที่ของศูนย์ประชุมสามารถรองรับได้เป็นจำนวน 1,000 เตียง อ้างอิง แหล่งข้อมูลอื่น เว็บไซต์อย่างเป็นทางการ เก็บถาวร 2019-02-06 ที่ เวย์แบ็กแมชชีน เอกสารอัตราค่าเช่า สำนักงานพัฒนาพิงคนคร. 14 พฤษภาคม 2557 แผ่นพับประชาสัมพันธ์ศูนย์ประชุม ดาวน์โหลดแผนที่การเดินทาง ดาวน์โหลดวีดีทัศน์นำเสนอศูนย์ประชุม